### 18.    Rammeaftale 2017 - Det specialiserede social- og undervisningsområde

**Åbent**

Sagsnr.: 326-2015-45147       J.nr.: 27.03.00           Dokumentnr.:
326-2016-236998

**Sagstype**

Beslutning.

**Resume og sagens baggrund**

De
17 kommunalbestyrelser i [adresse] samt Regionsrådet skal årligt senest
15. oktober 2016 indgå en rammeaftale på det specialiserede social- og
undervisningsområde.

Rammeaftalen
består af to dele – en udviklingsstrategi (kapacitetsbehov, faglig udvikling og
fokusområder) og en styringsaftale (kapacitets- og økonomistyringsdel).
Rammeaftalen og et resumé er vedlagt som bilag.

**Indstillinger**

Direktøren indstiller, at Rammeaftalen for 2017 godkendes.

**Behandling**

Børn- og Familieudvalget, Socialudvalget, Økonomiudvalget,
Kommunalbestyrelsen, Handicaprådet.

**Sagsfremstilling**

*Udviklingsstrategien*

Udviklingsstrategien
skal have fokus på den faglige udvikling i de omfattede tilbud samt behov for
oprettelse af nye pladser, tilbud samt fokusområder.

Der skal indgå et samlet skøn for behov for regulering i
antallet af tilbud, samt områder der skal arbejdes med i det pågældende år.

*[adresse]*

Det generelle billede i forhold til kommunernes
tilbagemeldinger er, at der på kapacitetssiden overordnet opleves balance
mellem udbud og efterspørgsel, og kommunerne oplever sammenhæng mellem behov og
udbudte tilbud, men at der er områder og målgrupper, som man bør være opmærksom
på.

I forhold til kommunernes forventninger til ændringer i
efterspørgsel og udbud er billedet, at der inden for børne- og ungeområdet
efterspørges flere plejefamilier, inden for voksenhandicapområdet forventes
flere senhjerneskadede borgere og et ønske om flere § 107-tilbud, mens der på
herberg/forsorgshjemsområdet forventes mangel på pladser.

Følgende initiativer er igangsat:

*–* Socialtilsynet
er inviteret til samarbejde om rekruttering af plejefamilier

*–* Der
gennemføres en spørgeskemaundersøgelse om behovet for pladser på hjerneskadeområdet
i 2016

*–* Hjemløshed/socialt udsatte er fokusområde i 2017, men
forventes pga. tilbagemeldingerne startet i 2016.

Spørgsmålet om kapacitet, efterspørgsel og
udviklingstendenser på de lands- og landsdelsdækkende tilbud og sikrede
afdelinger koordineres på tværs af de fem rammeaftaler og indgår med en fælles
tekst i de fem udviklingsstrategier.

*Fokusområder*

Med udviklingsstrategien aftales fokusområder, som kommunerne
arbejder med i det pågældende år. Udvalgsmedlemmer og direktører fra de 17
kommuner og [adresse] var i april 2016 samlet til et temamøde, hvor
fokusområder 2017 blev drøftet. Brugerrepræsentanterne fra det regionale
dialogforum deltog ligeledes.

Udover en evt. central udmelding fra Socialstyrelsen
1/11-2016, som man ville skulle arbejde med i 2017, drøftede man andre mulige
fokusområder. Der var opbakning til, at følgende er fokusområder i 2017:

1) Evt. central udmelding fra Socialstyrelsen 1/11-2016

2) [adresse] – fortsat fra 2016

3) Økonomi – fortsat fra 2016

4) Hjemløshed/socialt udsatte - ny

5) Psykiatriområdet - Bedre kvalitet i støtten til borgere i
grænseområdet mellem psykiatri-, socialpsykiatrisk- og misbrugsområdet og som
har voldelig risikoadfærd - ny

6) Proces for fornyet politisk grundlag for rammeaftale 2018
- ny

*Styringsaftalen*

Styringsaftalen lægger rammerne for kapacitets- og prisudviklingen
samt takster og principper for omkostningsberegning og betalingsmodeller. Som
udgangspunkt er tilbud inden for de relevante lovparagraffer, som anvendes af
flere kommuner, omfattet af styringsaftalen. Det samme gælder regionale tilbud.

Alle takster for institutioner omfattet af styringsaftalen
beregnes efter samme principper. Principperne er: Mindst mulig administration,
færrest mulige takster, færrest mulige tillægsydelser.

Jf. rammeaftalebekendtgørelsen skal kommuner og region i
forbindelse med udviklingsstrategien og styringsaftalen drøfte socialtilsyn og
børnehus. I rammeaftalen indgår således en kort status for begge.

Socialstyrelsen har pr. 1/11-2015 udsendt en central
udmelding om borgere med svære spiseforstyrrelser som afrapporteres og
behandles som en del af rammeaftale 2017. Afrapporteringen indgår i rammeaftale
2017 som bilag.

Afsnittet om [adresse] og [adresse] er revideret, så det
opdateret beskriver de forpligtigelser, Region Sjælland har i den gældende
bekendtgørelse. Der er rettet henvendelse til Social- og Indenrigsministeriet
med henstilling om at give mulighed for at opfylde forsyningsforpligtigelsen
med botilbud efter § 107 i Serviceloven og boliger efter Almenboligloven med
hjælp og støtte efter §§ 83 og 85 og ikke kun med § 108 tilbud som nævnt i
bekendtgørelsen.

I styringsaftalen indgår efter forslag fra Slagelse Kommune,
at tællemetoden for aflastningsdøgn ved ophold på aflastningstilbud ændres til
”hoteldøgn” dvs. fra kl. 12:00 til 12:00 næste dag. Formålet med ændringen er,
at dette vil skabe mere gennemsigtighed for borgeren. Ændringen gælder fra 1/1
2017.

I lighed med styringsaftale 2016 indgår en taskforce-procedure
for lukningstruede tilbud: dvs. en procedure for, hvordan man samler op, hvis
der opstår problemer i forhold til specialiserede tilbud, som er
bevaringsværdige.

I lighed med styringsaftale 2014, 2015 og 2016 indgår
standardkontrakter for børneområdet og for voksenområdet som bilag til
styringsaftalen for 2017.

K17 har drøftet sagen på møde ultimo maj 2016 og anbefaler
indstillingen til KKR [adresse].

Dialogforum med deltagelse af repræsentanter fra Danske Handicaporganisationer
har ligeledes drøftet udkast til rammeaftale. Brugerrepræsentanterne pegede i
den forbindelse på, at det særligt i forhold til tilbud på
kommunikationsområdet er vigtigt at have fokus på, at de nødvendige
specialiserede kompetencer/tilbud er til stede.

KKR [adresse] har behandlet rammeaftalen på sit møde den 13.
juni 2016 og anbefaler rammeaftalen til tiltrædelse i kommunalbestyrelserne og
regionsrådet.

**Økonomiske konsekvenser**

Ingen.

**Børn- og Familieudvalgets møde
den 10. august 2016:**

Anbefales.

**Socialudvalgets møde den 11.
august 2016:**

Anbefales, idet det foreslås, at der rettes henvendelse til
KKR for at få en status på processen for fornyet politisk grundlag.

**Økonomiudvalgets møde den 24.
august 2016:**

Anbefaler Socialudvalgets indstilling.

**Handicaprådets møde den 30.
august 2016:**

Taget til efterretning.

**Bilag**

|  |  |
| --- | --- |
| Bilag 1: appendiks til rammeaftale 2017 | 326-2016-237020 |
| Bilag 2: Rapport om borgere med svære spiseforstyrrelser | 326-2016-237022 |
| Bilag 3: allonge - specialundervisning i folkeskolen 2017 | 326-2016-237023 |
| Bilag 4: Paragrafområder i rammeaftalen for det specialiserede social og undervisningsområde | 326-2016-237025 |
| Bilag 5: Tilbudsoversigt 2017 | 326-2016-237027 |
| Bilag 6: Takstaftaler | [adresse] |
| Bilag 7: Vejledning til standardkontrakter | 326-2016-237029 |
| Bilag 8: Standardkontrakt for Voksenområdet | 326-2016-237030 |
| Bilag 9: Standardkontrakt for Børneområdet | 326-2016-237033 |
| Bilag 10 Notat vedrørende lands- og landsdækkende tilbud og sikrede afdelinger.pdf | 326-2016-237034 |